השלג והברד והכפור והגליד <i>(פירוש המים הנקפים מרוב הקור)</i> והמלח אם ריסקן עד שנעשו מים נוטלין מהם וטובלין בהם אם יש בהם כשיעור <i>(עיין ביורה דעה סימן ר"א סעיף ל')</i>. יש מי שאומר שאין נטילת מים ראשונים אלא במים בלבד ויש אומרים שהיין כשר לנטילת ידים בין נתן לתוכו מים בין לא נתן לתוכו מים אלא שאסור לעשות כן לכתחלה כדי שלא יהא כמזלזל בדבר חשוב שנשתנה לעילוי <i>(פירוש לשבח)</i> עד שקובע ברכה לעצמו. <i>(ויש אומרים דוקא יין לבן אבל אדום לא) (מרדכי פרק אלו דברים)</i>. ויש מי שאומר שכל מי פירות ראויים לנטילת ידים בשעת הדחק. <i>(וכל שכן דמותר ליטול ידים בשעת הדחק בשכר או במי דבש המבושלין דעיקרן מים) (הגהות אשירי)</i>